stanford-oval/wikipedia huggingface dataset:
אורנגזב
תפיסת כס המלוכה

ב-6 בספטמבר 1657 התדרדרה בריאותו של שאה ג'האן כך שכבר לא היה יכול לתפקד כשליט, והתחיל סכסוך ירושה בין ארבעת בניו, שכל אחד מהם נשא משרה חשובה בממלכה. ארבעת הבנים שנותרו בחיים באותה תקופה, לפי סדר הולדתם, היו: דארא שיקוא (אנ') שהיה המושל של להור ופנג'אב, שוג'אע (אנ') שהיה מושל בנגל, אורנגזב שהיה מושל הדקאן, ומוראד בח'ש (אנ') שהיה שליט גוג'ראט.
הבן הבכור, דארא שיקוא, שהיה מפקד הצבא בפועל, ראש מנהל החצר והבן המועדף על ידי שאה ג'האן, לקח על עצמו את תפקיד העוצר (ממלא מקום המלך), לא הייתה מסורת מוגולית של זכות אוטומטית של הבן הבכור לרשת את אביו ולכן שאר האחים לא קיבלו את מרותו וכל אחד מהם תבע לעצמו את הבכורה. המאבק העיקרי היה אי נכונותו של אורנגזב לאפשר לאחיו הבכור לרשת את הכס. דארא שיקוא, שעמד בראש צבא של קרוב ל-100,000 חיילים (כולל פרשים) וזכה לתמיכת האב, הובס על ידי אורנגזב בקרב סמוגר (אנ') ב-30 במאי 1658. דארא שיקוא נמלט, ובסיועם של בני ברית צייד צבא חדש אולם הובס ב-14 באפריל 1659 בקרב דאורי בסמוך לאג'מר. לאחר התבוסה נמלטו דארא ובנו סִפִּהְר (Sipihr Shikōh) לסינד, וב-10 ביוני 1659 הוסגרו לידיו של אורנגזב והוצאו להורג בדלהי.
במקביל, הבן השני, שוג'אע, הכתיר את עצמו בנובמבר 1658 כמלך וצעד בראש צבא מבנגל לכיוון אגרה. מפלתו הראשונה של שוג'אע הייתה ב-24 בינואר 1658 בסמוך לווראנסי בקרב בהדורפור נגד צבא בפיקוד של סולימאן שיקוא, בנו של האח הבכור. שוג'אע נסוג צפונה, שיקם את צבאו ויצא שנית דרומה.
אורנגזב ארגן צבא מאומן ופגש את צבאו של שוג'אע מחוץ לאגרה בקרב חג'ווה (אנ') שם הביס אותו באופן מוחץ ב-5 בינואר 1659. שוג'אע נמלט לבנגל ועד אפריל 1660 עוד ניסה לכבוש את השלטון. לבסוף נמלט לארקן בבורמה, שם זכה למקלט למספר חודשים אולם אחר כך הוצא להורג יחד עם בניו.
האח הצעיר מוראד בח'ש, הצהיר על עצמאות ושלח את צבאו נגד עיר הבירה באגרה כדי לקבל את כס המלכות. הוא סייע לאורנגזב במלחמתו נגד דארא וחייליו נטלו חלק משמעותי בניצחון בקרב בהדורפור. ב-7 ביולי 1658, כאשר היה עם אורנגזב, מוראד בח'ש סומם, נאסר והוצא להורג ב-14 בדצמבר 1661.
אף על פי ששאה ג'האן החלים לחלוטין ממחלתו, אורנגזב הצהיר על חוסר יכולת אביו למלוך, הכריז על עצמו ב-8 ביוני 1658 כמלך וכלא את שאה ג'האן במצודת אגרה. ג'האן ארא בגום (אנ') בתו הבכורה של שאה ג'האן טיפלה בו במשך 8 שנים עד שבשנת 1666, לאחר שחלה בדיזנטריה, נפטר שאה ג'האן במיטתו במצודה.
תקופת שלטונו

במהלך חמישים שנות שלטונו התרחבה האימפריה לגבולותיה הפיזיים המקסימליים אך גם חוותה את הסימפטומים הברורים של דעיכתה. הבירוקרטיה גדלה לאין שיעור ופשטה בה השחיתות, וגם הצבא הענק השתרך בטקטיקות ובכלי נשק ישנים. אורנגזב לא הצליח להחזיר את האימפריה לגדולתה. הוא אומנם הטיל מורא, אך לא הייתה לו הכריזמה הדרושה כדי למשוך קצינים מעולים, והוא נדחף להרחיב את שלטון המוגולים על דרום אסיה ולהעלות את כוחה של האורתודוקסיה האסלאמית על ידי גישה ראקציונרית לאותם מוסלמים שנחשדו בכך שהם מתפשרים על אמונתם.[דרוש מקור]
אורנגזב היה מעורב במספר מלחמות חסות – נגד הפתאנים באפגניסטן, הסולטאנים של ביג'פור וגולקונדה בדקאן, המרתים במהאראשטרה והאהומים באסאם. מרידות איכרים ומרידות של שליטים מקומיים הפכו לדבר שבשגרה, כמו גם נטייתם של שליטים מקומיים לחזק את שליטתם על חשבון האימפריה הנחלשת.
הקשר המתהדק של ממשלתו עם האסלאם תקע טריז בין השליט ונתיניו ההינדואים. אורנגזב אסר בניית מקדשים חדשים, הרס כמה מהקיימים והקים במקומם מסגדים, והטיל מחדש את הג'יזיה שביטל סבו. כיוון שהיה פוריטני באופיו, הוא אסר השמעת מוזיקה בארמון, אסר על קיום טקסים, ורדף את הסיקים בפנג'אב והוציא להורג את הצופי סרמד קשאני בעוון כפירה, התנכל לקהילת בני ישראל[דרוש מקור] עד שבשנת 1674 קיסר האימפריה המראטהית שיוואג'י, שלח לו מכתב חריף וביקש שיפסיק לרדוף את היהודים[דרוש מקור]. צעדים אלו גרמו לניכור כה רב עד שכבר לפני מותו החלו מאבקי כוח ברורים.
מ-1679 איבד אורנגזב שטחים שהיו בשליטתו, בעיקר לטובת המרתים.
משפחתו

ב-1637 נישא לנסיכה הספווית דלרס באנו בגום (אנ'). אשתו השנייה הייתה נוואב ביי (אנ') והשלישית אורנגאבאדי מהאל (אנ'). בנוסף להן היו לו מספר פילגשים.
כותרת אימפריאלית מלאה

אל-סולטן אל-עזאם ואל ח'קאן אל-מוקארם חזרת אבול מוזאפר מוהי-אוד-דין מוחמד אורנגזב בהאדור אלמגיר פירסט, בדשאה גאזי, שחאנשה-א-סולטנאט-אול-הינדיה ואל-מוגליה.
מורשתו

אורנגזב מת בגיל 88. עם מותו התפוררה הממלכה המוגולית. המלך המוגולי האחרון היה בהאדור שאה השני, ששלט עד 1857, כאשר הבריטים שהגיעו לאזור הדיחו אותו.
הערות שוליים

↑  Battle of Deorai
↑  Battle of Bahadurpur
↑  Wayback Machine, web.archive.org
| מנהיגי השושלת הטימורית  |
| --- | --- | --- |
| האימפריה הטימורית | טימור לנג • חליל סולטאן (אנ') • שאהרוח' (אנ') • אולוג בג • עבד אל-טיף מירזא (אנ') • עבדאללה מירזא (אנ') • אבו סעיד מירזא (אנ') • ידגר מוחמד מירזא (אנ') • סולטאן חוסיין באיקארה (אנ') • באדי אל-זמאן מירזא (אנ') |  |
| האימפריה המוגולית | באבור • הומאיון • אכבר • ג'האנגיר • שאה ג'האן • אורנגזב • בהאדור שאה הראשון • ג'האנדר שאה (אנ') • פארוקשיר (אנ') • רפי א-דרג'את (אנ') • שאה ג'האן השני (אנ') • מוחמד שאה • אחמד שאה • עלאמגיר השני (אנ') • שאה ג'האן השלישי (אנ') • שאה עלאם השני • מחמוד שאה בהאדור (אנ') • שאה עלאם השני • אכבר השני (אנ') • בהאדור שאה השני |  |
| --- | --- |
בקרת זהויות :  NLI: 987007258078805171  PLWABN: 9810805957005606  BnF: cb11966088s (data)  CiNii: DA14075518  GND: 118651161  ISNI: 0000 0001 0951 0021  LCCN: n50038449  NKC: jo20181000597  NTA: 072507993  SELIBR: 340836  SNAC: w63r21st  SUDOC: 027667529  TDVİA: evrengzib  ULAN: 500356884  VIAF: 6178410   WorldCat (עם VIAF): 6178410 
שאה אורנגזב
אולגה, נסיכת יוון ודנמרק

אולגה, נסיכת יוון ודנמרק (ביוונית: Πριγκίπισσα Όλγα της Ελλάδας και Δανίας‏; 11 ביוני 1903 - 16 באוקטובר 1997) הייתה נכדתו של גאורגיוס הראשון, מלך היוונים ואשתו של פאבלה, נסיך יוגוסלביה.
ביוגרפיה

אולגה נולדה ב-11 ביוני 1903 באתונה שבממלכת יוון. אביה היה ניקולאס, נסיך יוון ודנמרק ואמה הייתה ילנה ולדימירובנה, הנסיכה הגדולה של רוסיה. סבא שלה מצד האבא היה גאורגיוס הראשון, מלך היוונים. סבא רבא שלה מצד אביה היה כריסטיאן התשיעי, מלך דנמרק. ומצד אמה היה אלכסנדר השני, קיסר רוסיה. היא בת דודה שנייה של פיליפ, דוכס אדינבורו, והנסיך אדוארד, דוכס קנט הוא אחיין שלה. בילדותה, היא הייתה בקשר הדוק עם משפחות המלוכה של האימפריה הרוסית ודנמרק.
חרף מוצאה המיוחס, משפחתה לא הייתה עשירה, וב-1917 נאלצה לצאת לגלות כאשר דודה קונסטנטינוס הראשון, מלך יוון ויתר על מלכותו לטובת בנו אלכסנדרוס. המשפחה חיה חיי עוני בפריז. הנסיכה אולגה התארסה בתחילה לנסיך פרדריק, נסיך הכתר הדני (שמאוחר יותר נקרא פרדריק הרביעי), בשנת 1922. אולם נישאה לבסוף ב-22 באוקטובר 1923 לפאבלה, נסיך יוגוסלביה משושלת קרדורדביץ' (Karađorđević) בנם של ארסן, נסיך יוגוסלביה ואאורורה פבלובנה דמידובה. החתונה נערכה בבלגרד, בהשתתפות הנסיך ג'ורג', דוכס יורק, אשר היה שושבינו של פאבלה.
ב-9 באוקטובר 1934, לאחר רציחתו של אלכסנדר הראשון, מלך יוגוסלביה ובהתאם לצוואתו, מונה פאבלה ליושב ראש מועצת עוצרי המלוכה ולשליט בפועל של ממלכת יוגוסלביה. בפרוץ מלחמת העולם השנייה הכריזה יוגוסלביה על נייטרליות מדינית, אך ככל שהורע מצבן של בעלות הברית, ובעיקר לאחר כיבוש צרפת, נטתה המדיניות היוגוסלבית לכיוון מדינות הציר. ב-25 במרץ 1941 חתמה יוגוסלביה על ההסכם התלת-צדדי ויומיים לאחר מכן פרצה בממלכה הפיכה צבאית בתמיכת מנהלת המבצעים המיוחדים הבריטית. פאבלה, מועצת העוצרים וממשלת יוגוסלביה הודחו ופטר השני הוכתר כמלך יוגוסלביה. פאבלה ומשפחתו הוגלו לקניה והושמו במעצר בית עד תום המלחמה. בראשית אפריל פלשה גרמניה הנאצית ליוגוסלביה והכניעה אותה תוך ימים אחדים.
מאולגה נשללו כל תאריה היוגוסלביים, ולאחר שיוון הפכה לרפובליקה ב-1975 היא איבדה גם את תאריה היווניים ונותרה רק עם אלו הדניים. לאחר המלחמה היא ומשפחתה עברו לפריז. בעלה מת בפריז ב-1976, ונקבר בלוזאן שבשווייץ. אולגה חיה עד 16 באוקטובר 1997 ונקברה לצד בעלה. ב-2012 הועברו עצמותיהם לקבורה באחוזת אופלאנץ, הסמוכה לטופולה שבסרביה.
משפחתה

אולגה ילדה שלושה ילדים לפאבלה, נסיך יוגוסלביה:
אלכסנדר (2016-1924), נסיך יוגוסלביה, אשר נישא בתחילה לנסיכה מריה פיה מבית סבוי (Princess Maria Pia of Savoy) ב-12 בפברואר 1955 והתגרש ממנה בשנת 1967. בנישואים אלו נולדו לו 4 ילדים. אלכסנדר התחתן בשנית לנסיכה ברברה מנסיכות ליכטנשטיין ב-2 בנובמבר 1973. בנישואים אלו נולד לו בן אחד.
ניקולה, נסיך יוגוסלביה (1928–1954).
אליזבת, נסיכת יוגוסלביה (נולדה ב-1936).
אליזבת נישאה בתחילה להווארד אוקסנברג (Howard Oxenberg) ב-21 בינואר 1961, והתגרשה בשנת 1966. מנישואים אלו נולדו לה שני ילדים:
קתרין אוקסנברג (נולדה ב-1961), שנישאה תחילה לרוברט אוונס, במאי, ולאחר מכן לקספר ואן דין, מפיק ושחקן. קתרין היא שחקנית והופיעה בסדרת הטלוויזיה "שושלת" בתפקיד אמנדה קרינגטון. יש לה שלושה ילדים.
כריסטינה אוקסנברג (נולדה ב-1962), שנישאה לדמיאן אלווס, צייר. כריסטינה היא סופרת.
אליזבת נישאה בשנית לניל בלפור, בנקאי, ב-23 בספטמבר 1969, והם התגרשו בשנת 1978. בנישואים אלו נולד לה בן אחד: ניקולס אוגוסטוס בלפור (נולד ב-1970).
אליזבת נישאה בשלישית למנואל אולואה אליאס ב-28 בפברואר 1987, שנפטר ב-1992. לא היו להם ילדים.
הערות שוליים

↑  Factually Royal: news and history from around the royal world | King of Denmark suffers cardiac arrest and dies, web.archive.org, ‏2016-05-03
| --- | --- |
בקרת זהויות :  BnF: cb170219337 (data)  GND: 140186107  ISNI: 0000 0001 1272 8160  LCCN: n92116993  NKC: jx20110128012  VIAF: 164369433   WorldCat (עם VIAF): 164369433
אברהם שוורצבאום

| --- | --- |
אין תמונה חופשית
 לידה:  1940 ניו יורק, ארצות הברית
 פטירה:  2007 (בגיל 67 בערך)
 מקום מגורים:  ארצות הברית, ישראל
 מוסדות:  אוניברסיטת קורנל 
 תרומות עיקריות
 מחקריו בתחום הסוציולוגיה.
 
אברהם (אלן) שוורצבאום (1940–2007) היה סוציולוג יהודי-אמריקאי שעלה לישראל. שוורצבאום היה ראש המחלקה לסוציולוגיה באוניברסיטת קורנל, ארצות הברית.
ביוגרפיה

שוורצבאום נולד בניו יורק להורים חילוניים. למד סוציולוגיה ואנתרופולוגיה באוניברסיטת ניו יורק, ושם עשה דוקטורט ולאחר מכן אף מונה לפרופסור.
לאחר שנות מחקר בטאיוואן, שמומנו על ידי תוכנית פולברייט, שב לארצות הברית ומונה לראש המחלקה לסוציולוגיה באוניברסיטת קורנל.
בטאיוואן הוא גילה תינוקת נטושה ואימצה לו לבת. בשובו לארצות הברית חפץ לגיירה ועקב כך נחשף ליהדות וחזר בתשובה. על המאורע הזה הוא חיבר את ספרו "עריסת הבמבוק (אנ')". ספר זה היה לרב-מכר בציבור הדתי, ומשמש רבות את המצדדים בעד הגיור האורתודוקסי.
ספרו

Avraham Schwartzbaum, The bamboo cradle: a Jewish father’s story, Jerusalem: Feldheim, 1988.
אברהם שוורצבאום, מסין לסיני: עריסת הבמבוק, ירושלים: פלדהיים, (תשמ"ט, 1988).
אוניברסיטת תשרין

| --- | --- |


 אוניברסיטה ציבורית
 תקופת הפעילות:  1971–הווה (כ־53 שנים) 
 סטודנטים
 :  70,000 
 מיקום
 מדינה:  סוריה סוריה
 קואורדינטות:  35°31′24″N 35°48′28″E﻿ / ﻿35.523333°N 35.807778°E﻿ / 35.523333; 35.807778
 www.tishreen.edu.sy
  (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהאוניברסיטת תשרין(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהאוניברסיטת תשרין
 
אוניברסיטת תִּשְרִין (בערבית: جامعة تشرين, בתרגום לעברית: אוניברסיטת אוקטובר) היא אוניברסיטה ציבורית בעיר לטקיה שבסוריה. נכון לשנת 2013, היא האוניברסיטה השלישית בגודלה מבין האוניברסיטאות בסוריה, ובדירוג אקדמי מדורגת במקום החמישי מבין כלל האוניברסיטאות בסוריה.
היסטוריה

האוניברסיטה הוקמה בתאריך 20 במאי 1971, כאשר בתחילה היא נקראה בשם אוניברסיטת לטקיה (בערבית: جامعة اللاذقية). בהמשך, ובמהלך שנת 1975, שם האוניברסיטה שונה לשם הנוכחי, במטרה לזכור ולהנציח את אירועי מלחמת יום הכיפורים, אשר מוכרת בסוריה ובעולם הערבי בשם מלחמת אוקטובר (בערבית: حرب تشرين, בתעתיק לעברית: חַרְבּ תִּשְרִין).
הפקולטה הראשונה אשר נפתחה באוניברסיטה הייתה הפקולטה למדעי הרוח והאומנויות, אשר נוסדה בשנת 1971. הפקולטה האחרונה שנפתחה באוניברסיטה הייתה הפקולטה להנדסת טכנולוגיות מידע ותקשורת, אשר נוסדה בשנת 2008.
איבגה

| --- | --- |
סמל איבגהסמל איבגה

 מדינה:  קולומביה קולומביה
 מחוז:  טולימה
 תאריך ייסוד:  14 באוקטובר 1550 
 שטח:  1,498 קמ"ר
 גובה:  1,285 מטרים
 אוכלוסייה:  ‏
  ‑ בעיר:  541,101 (2020)
 קואורדינטות:  4°26′16″N 75°12′02″W﻿ / ﻿4.4377777777778°N 75.200555555556°W﻿ / 4.4377777777778; -75.200555555556 
 https://www.ibague.gov.co/
  מפת מיקום  מפה מפורטת   (למפת קולומביה מוגדלת) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט איבגה(למפת קולומביה רגילה) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט איבגה(למפת טולימה רגילה) אל אספינל צ'פרל ליבנו גואמו ואיה דל קאוקה  קינדיו ריסרלדה קלדס צ'. קונדינמרקה וילה מטה קקטה קא.איבגה(למפת טולימה מוגדלת) אל אספינל צ'פרל ליבנו גואמו ואיה דל קאוקה  קינדיו ריסרלדה קלדס צ'וקו קונדינמרקה וילה מטה קקטה קאוקהאיבגה  he tabBackground:;tabBorder:#aaa;defaultTab:0;
 
איבגה (בספרדית: Ibagué) היא בירת מחוז טולימה שבקולומביה. העיר ממוקמת במרכז המדינה, על רכס ההרים המרכזי של האנדים הקולומביאניים. זוהי העיר השביעית בגודלה בקולומביה, עם כ-529,635 תושבים (נכון ל-2018).
גאוגרפיה

היא נוסדה ב-14 באוקטובר 1550 על ידי הקפטן הספרדי אנדרס לופז דה גלארזה. כבירת המחוז, באיבגה שוכנים בנייני הממשל המחוזיים. העיר נחשבת למרכז אזורי מבחינה פוליטית, כלכלית, מנהלית, עסקית, תרבותית ותיירותית.
כלכלת איבגו היא אחת הכלכלות העירוניות הגדולות ביותר במדינה ובולטת בצמיחתה בהשוואה לשאר היבשת. כלכלת איבאגו מבוססת בעיקר על מגזרי התעשייה, התיירות והחקלאות. תעשיית הטקסטיל שלה היא השלישית בגודלה בקולומביה. איבגו היא גם חלק מנוף תרבות הקפה בקולומביה.
העיר ידועה בשם "הבירה המוזיקלית של קולומביה ואמריקה", הודות לקונסרבטוריון של טולימה שנחשב לאחד מן היוקרתיים והחשובים במדינה.
האוניברסיטה הגדולה והבולטת בעיר, אוניברסיטת טולימה נוסדה ב-1945. היא הועלתה למעמד של אוניברסיטה ממלכתית ב-1954.
בערך 10 קילומטרים (6 מיל) ממזרח לעיר שוכן נמל התעופה פראלס המפעיל מספר טיסות ביום לבוגוטה ולמדיין.
ערים תאומות

לאיבגה שתי ערים תאומות:
ספרד ויטוריה, ספרד
הרפובליקה העממית של סין צ'נגדו, הרפובליקה העממית של סין
הערות שוליים

↑  "What are the departments of Colombia". colombiainfo.org. נבדק ב-23 במרץ 2015. {{cite web}}:  (עזרה)
↑  "world trade center ibague" (בספרדית). 2010.
↑  colombianparadise (2010). "economía de ibague" (בספרדית).
↑  El tiempo (2010). "ibague,ciudad de la confeccion" (בספרדית).
↑  conservatorio del tolima (2010). "conservatorio del tolima" (בספרדית).
↑  conservatorio de ibague (2010). "conservatorio de ibague" (בספרדית).
↑  "Menu: International cooperation". ibaguecreativa.gov.co. Ibagué Creativa. נבדק ב-2021-12-22.
| --- | --- |
בקרת זהויות :  NLI: 987007554945305171  GND: 7543361-8  MusicBrainz: 0580af2d-0c45-4ba3-866d-457315e39b21  VIAF: 236147592   WorldCat (עם VIAF): 236147592
איב מארי אדלין

| --- | --- |

 לידה:  24 במרץ 1960 (בן 64) פואטייה, צרפת 
 מדינה:  צרפת 
 מקום לימודים:  אוניברסיטת פנתאון-סורבון 
 שפות היצירה:  צרפתית 
 אתר רשמי
 
איב מארי אדלין (צרפתית: Yves-Marie Adeline; נולד ב-24 במרץ 1960) הוא סופר קתולי צרפתי, ומייסד מפלגת האליאנס רויאל המוקדשת לחידוש המלוכה בצרפת.
חייו

אדלין, יליד פואטייה הוא בעל משפחה ואב לשמונה, והיה מורה באוניברסיטת פואטייה בין השנים 1986–1989. עם השנים לאחר פרישתו מההוראה, פנה לכתוב ספרים ובנוסף החל בשיתוף פעולה עם משרדים פוליטיים שונים, דבר שהביאו היום ללמד ולהרצות על רעיונות הפוליטיקה במוסדות שונים בצרפת.
אדלין היה נשיא מפלגת האליאנס רויאל, מפלגה מלוכנית צרפתית. מועמד לבחירות האירופאיות בשנת 2004, ומועמד לבחירות לנשיאות בשנת 2007, אך כאן לא הצליח להשיג את 500 הקולות של ראשי הערים. עם הזמן לאחר הבחירות המוניציפליות של מרס 2008 ברובע ה -7 של פריז, שם קיבל 0.96%,  התפטר  אדלין מהמיליטנטיות הפוליטית.
אוטיס אלן גלייזברוק

אוטיס אלן גלייזברוק
אוטיס אלן גלייזברוק (באנגלית: Otis Allan Glazebrook;‏ 13 באוקטובר 1839 - 26 באפריל 1931) היה מיסיונר ודיפלומט אמריקאי אשר שירת בתור הקונסול האמריקאי בארץ ישראל בתקופת מלחמת העולם הראשונה.
פועלו בתקופת מלחמת העולם הראשונה

עם פרוץ מלחמת העולם הראשונה השליטה על התעבורה בים התיכון הייתה בידי אנגליה וצרפת אויבותיה של טורקיה. בעקבות כך נותקו הקשרים של ארץ ישראל עם אירופה, בכללם נפסקה הגעתם של תיירים לישראל, הפסקת הסיוע כספי ו'כספי החלוקה' עבור היישוב היהודי הישן והאפשרות לייצא לאירופה את תוצרת הארץ. בעקבות כך הצטרפותה של טורקיה למלחמת העולם ייצרה באופן מיידי משבר כלכלי בישראל. הקשר הימי היחיד שהמשיך להתקיים עם ארץ ישראל היה באמצעות ספינות של מדינות נייטרליות, שכללו ספינות איטלקיות (עד הצטרפותה של איטליה למלחמה במאי 1915) וספינות מלחמה אמריקניות (עד להצטרפותה של ארצות הברית למלחמה באפריל 1917). בעקבות פניותיהם של גלייזברוק וכן של הנרי מורגנטאו, אז שגריר ארצות הברית באימפריה העות'מאנית (שישב בקושטא), התגייסו יהודי ארצות הברית להצלת היישוב היהודי בישראל, והקימו את ארגון הג'וינט אשר שלח סיוע כספי לישראל לכל אורך המלחמה, באמצעות הספינות האמריקניות. גלייזברוק לקח חלק חשוב בארגון הסיוע וחלוקתו - דבר שהיה כרוך במאמצים דיפלומטיים רבים. לטובת חלוקת הסיוע הוקמו ועדים רבים: 'ועד הסיוע היהודי אמריקני', 'ועד המאוחד לחלוקה' ו'ועד הציוני הזמני' - ובקרב קהילות היהודים היו חילוקי דעות רבים על הרכב הוועדים ועל אופן חלוקת הסיוע. ורטהיים, נציג של הקונסול האמריקני באיסטנבול הנרי מורגנטאו,  ציין בנושא זה ש"יותר קל לגייס מיליון דולר בארצות הברית מאשר לחלק אלף דולר בארץ ישראל". גלייזברוק גם דרש שחלק מהסיוע, אף שגויס על ידי הקהילה היהודית, יועבר גם ללא יהודים. כך לדוגמה, עם הגעת הספינה 'וולקן' לישראל שעל גביה כ-1,000 טון מזון, קבע גלייזברק שרק 55% מהסיוע יגיע ליהודים, 26% יופנה למוסלמים ו19% אחוז יועבר לנוצרים. צד חשוב נוסף בפעילותו היה הגנה על כספי הסיוע מפני החרמות של הטורקים.
פעילות חשובה נוספת של הקונסול גלייזברוק הייתה בהגנה על היישוב בישראל מפני רדיפות של המשטר העות'מאני. במהלך המלחמה בוצעו מעצרים רבים של חשודים בריגול ובפעילות ציונית, וחלק גדול מראשי היישוב (שכללו אישים כמו דוד ילין, אלברט ענתבי, ישראל שוחט, דוד בן-גוריון ויצחק בן-צבי) נעצרו על ידי השלטון הטורקי והוגלו מישראל. גלייזברוק פעל רבות בהשתדלות אצל ג'מאל פאשה לטובת אישי ציבור שנעצרו והביא לשחרורם או הקלת מאסרם של רבים מהם.
באפריל 1917 הוציא ג'מאל פאשה פקודה לפנות את העיר תל אביב, אשר רבים ראו אותה כצעד ראשון בדרך להשמדת היישוב היהודי בארץ ישראל באופן דומה לשיטה שננקטה כנגד העם הארמני. ואומנם קול הצעקה הגדולה שקמה כנגד מעשה זה ברחבי העולם אך בעיקר בארצות הברית ובגרמניה הביאו לכך שלא נערכו גרושים נוספים בארץ ישראל עד תום המלחמה, והשלטונות הטורקיים אף העניקו סיוע למגורשים. פעולותיו של הקונסול גלייזברוק בנושא זה היו מהגורמים לשינוי בעמדה הטורקית.
עם כניסתה של ארצות הברית למלחמה במרץ 1917 נאלץ גלייזברוק לעזוב את ארץ ישראל, ועם עזיבתו העביר את הטיפול בסיוע ליישוב היהודי לידי הקונסול הספרדי דון אנטוניו דה ביובר, כמו גם את הפיקוח על האינטרסים של המעצמות האירופיות שהופקדו בידו.
בזכות פעילותו בתקופת מלחמת העולם הראשונה זכה גלייזברוק להערכה רבה בקרב היישוב היהודי, והמנהיגות הציונית. דוד ילין כתב עליו שהוא "קונסול חסיד במלוא מובן המילה". לעומת זאת גד פרומקין מציין בספרו שהקונסול 'לא שומר חינם היה' (רמז לכך שהוא עשה שימוש עצמי בכסף שעליו הוא הופקד).
ראו גם

אנטוניו דה בלובר
לקריאה נוספת

רות קרק ויוסי גלס, "הקונסולים של ארצות הברית בירושלים (1844-1917) - ביוגרפיות", קתדרה חוברת 70
ברתה ספפורד, "ירושלים שלנו"
William Couper, Keith E. Gibson, "The corps forward: the biographical sketches of the VMI cadets who fought in the battle of New Market"
מרדכי אליאב, ‏רשימת קונסולים בירושלים בשלהי השלטון העות'מאני, קתדרה
הערות שוליים

↑  ג'וינט ישראל זכה בפרס ישראל בתחום מפעל חיים
↑  דוד ילין, 'פעולות קונסול אמריקה לטובת היישוב', מתוך הספר זכרונות בעריכתו של אברהם יערי.
↑  גד פרומקין, 'דרך שופט בירושלים'.
אוקנלה מאר

| --- | --- |
סמל אוקנלה מארסמל אוקנלה מאר

 מדינה:  רומניה רומניה
 חבל ארץ:  ולאכיה
 מושל:  Remus-Gabriel Sasu
 בירת העיירה:  Gura Suhașului 
 תאריך ייסוד:  1402
 שטח:  25.05 קמ"ר
 אוכלוסייה:  ‏
  ‑ בעיירה:  3,134 (1 בדצמבר 2021)
 קואורדינטות:  45°05′00″N 24°19′00″E﻿ / ﻿45.083333333333°N 24.316666666667°E﻿ / 45.083333333333; 24.316666666667 
 אזור זמן:  UTC +2
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור אוקנלה מאר(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור אוקנלה מאר  he tabBackground:;tabBorder:#aaa;defaultTab:0;
 
אוקנלה מאר (ברומנית: Ocnele Mari) היא עיירת קיט וקומונה בחבל ולאכיה ברומניה.
עוד מימי קדם האזור היה ידוע בהמצאות הליט ובאזור קיימים מכרות רבים. העיירה מוזכרת בכתובים לראשונה בשנת 1402, אך בהמשך היישוב איבד את המעמד. באוקנלה מאר פותח עסק ספא משנת 1812. בשנת 1933 הוא הוכרז רשמית כעיר ואתר מרפא.
לאחר מלחמת העולם השנייה הוקם בעיר כלא לאסירים פוליטיים.
בשנת 1955 ביישוב נבנה מפעל לייצור מלח שולחן ובשנת 1960 המקום קיבל מעמד של עיר (oraș).
בקרבת העיר נמצא אתר ארכאולוגי בורידבה.
You're So Vain

"You're So Vain" הוא שיר שנכתב ובוצע על ידי הזמרת והפזמונאית האמריקאית קרלי סיימון ויצא בנובמבר 1972. זה אחד השירים שאיתם סיימון מזוהה ביותר, ובתחילת שנת 1973 הגיע למקום הראשון בארצות הברית, קנדה, אוסטרליה וניו זילנד. בשנת 1994, הוא דורג במקום ה-72 במצעד היובל של מגזין "בילבורד" של כל הזמנים. "You're So Vain" נבחר למקום 216 ברשימת שירי המאה של איגוד תעשיית ההקלטות האמריקאי, ובאוגוסט 2014, חברת המצעדים הרשמית של בריטניה הכתירה אותו לשיר האולטימטיבי של שנות ה-70. בשנת 2021, השיר דורג במקום ה-495 ברשימת 500 השירים הגדולים בכל הזמנים של הרולינג סטון. השיר היה מועמד לשיר השנה, הקלטת השנה וביצוע הפופ הנשי הטוב ביותר בטקס פרסי הגראמי ה-16.
השיר הוא פרופיל ביקורתי על מאהב נרקסיסט שסיימון טוענת לגביו, ”אתה כל כך יהיר, אתה כנראה חושב שהשיר הזה הוא עליך”. זהותו של נושא השיר היא כבר זמן רב עניין של ספקולציות, כשסיימון קבעה שהשיר מתייחס לשלושה גברים, שרק אחד מהם היא ציינה בפומבי: וורן בייטי.
את האינטרו הייחודי לגיטרה בס מנגן קלאוס פורמן. את הגיטרה עיבדה סיימון וניגן פול בקמסטר, וסיימון מנגנת בפסנתר.
"רקורד וורלד" סקר את הסינגל וקרא לו "השיר הכי מסחרי של סיימון עד כה" עם "ליריקה ולחן מבריקים, ועיבודי גיטרות מדהימים של סיימון".
הופעות במצעדים

השיר היה בראש המצעדים בארצות הברית, קנדה, אוסטרליה וניו זילנד, והגיע למקום הרביעי באירלנד ובדרום אפריקה. הוא נכנס למקום ה-99 ב"בילבורד הוט 100" ב-2 בדצמבר 1972, לשיר לקח חמישה שבועות נוספים לעלות לראש המצעד, שם הוא שהה בשלושת השבועות הראשונים של 1973. הוא הוחלף על ידי "Superstition" של סטיבי וונדר ובילה את החודש הבא במקום השני. הוא גם בילה שבועיים בראש מצעד ההאזנה הקלה בתחילת 1973, המקום הראשון הראשון שלה בכל אחד מהמצעדים. "You're So Vain" היה להיט הפריצה של סיימון בבריטניה, והגיע למקום השלישי במצעד הבריטי עם יציאתו המקורית ב-1973. השיר יצא מחדש בבריטניה ב-1991 כדי להרוויח כסף על הכללתו בפרסומת של Dunlop Tyres, והגיע למקום ה-41.
שימושים בתרבות הפופ

בפרק "When It Rains, It Pours" של העונה החמישית של סדרת הטלוויזיה האמריקאית "רוק 30", ג'ק דונאגי מציין בהודעת וידאו לבנו שהוא כתב את השיר.
בסרט "איך להיפטר מבחור ב-10 ימים", אנדי (קייט הדסון), שרה את זה לבן (מתיו מקונוהיי) כשהיא בבית שלו, ושוב כשהיא מגלה על ההתערבות שהוא עשה עם הבוס שלו.
בפרק "Total Recall" של עונה 11 של סדרת האנימציה האמריקאית "איש משפחה", בדיחה בהשתתפות קרלי סיימון מציינת בצחוק שהשיר נכתב על דון נוטס, אם כי בחיים האמיתיים מעולם לא הייתה מערכת יחסים רומנטית בין השניים.
בסוף 2022, השיר זכה לפופולריות מהאפליקציה טיקטוק לאחר שבוצעה עריכה מתוך "איך להיפטר מבחור ב-10 ימים".
מיקומי שיא

|   ‏‏‏  מצעדים (1972–1973)> מדינה |   ‏‏‏  מצעדים (1972–1973)> מצעד |   ‏‏‏  מצעדים (1972–1973)> מיקום שיא |   ‏‏‏  מצעדים (1972–1973)>  |
| --- | --- | --- | --- |
|  אוסטרליה | מצעד הסינגלים האוסטרלי | 1 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים למבוגרים | 1 |  |
|  גרמניה המערבית | GfK – טופ 100 | 8 |  |
|  דרום אפריקה | אנטרטיינמנט מוניטורינג אפריקה | 4 |  |
|  הולנד | מצעד 100 הסינגלים ההולנדיים | 7 |  |
|  הולנד | מצעד 40 הסינגלים ההולנדיים | 9 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 14 |  |
|  יפן | יפן הוט 100 | 11 |  |
|  ניו זילנד | מצעד הסינגלים של ניו זילנד | 1 |  |
|  פינלנד | המצעדים הפיניים הרשמיים | 25 |  |
|  פלנדריה | אולטראטופ 50 | 5 |  |
|  קנדה | מצעד הסינגלים הקנדי | 1 |  |
|  קנדה | מצעד הסינגלים העכשוויים למבוגרים | 1 |  |
|   ‏‏‏  מצעדי סוף-שנה (1973)> מדינה |   ‏‏‏  מצעדי סוף-שנה (1973)> מצעד |   ‏‏‏  מצעדי סוף-שנה (1973)> מיקום שיא |   ‏‏‏  מצעדי סוף-שנה (1973)>  |
| --- | --- | --- | --- |
|  אוסטרליה | מצעד הסינגלים האוסטרלי | 3 |  |
|  ארצות הברית | בילבורד הוט 100 | 9 |  |
|  ארצות הברית | קאש בוקס טופ 100 | 7 |  |
|  ארצות הברית | מצעד השירים העכשוויים למבוגרים | 24 |  |
|  הולנד | מצעד 100 הסינגלים ההולנדיים | 78 |  |
|  הולנד | מצעד 40 הסינגלים ההולנדיים | 93 |  |
|  פלנדריה | אולטראטופ 50 | 59 |  |
|  קנדה | מצעד הסינגלים הקנדי | 8 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 100 |  |
אוטיס (מתאבק)

| --- | --- |

אוטיס, יוני 2018
 לידה:  21 בדצמבר 1991 (בן 32) דולות, מינסוטה, ארצות הברית
 שם במה:  דוזר ניקו בוגוז'ביץ' אוטיס דוזוביץ' אוטיס
 משקל:  150 ק"ג
 גובה:  1.78 מטר
 לאום:  אמריקאי
 קריירה מקצוענית:  2015–הווה (כ־9 שנים)
 מאמנים:  מאט יאדן WWE Performance Center
 ליגות:  WWE
 תרגילי סיום:  Caterpillar
ניקולה "ניקו" בוגוז'ביץ' (באנגלית: Nikola "Niko" Bogojevic; נולד ב-21 בדצמבר 1991), הידוע יותר בשם הבמה שלו, אוטיס הוא מתאבק אמריקאי, המופיע בארגון ההיאבקות WWE, בתוכנית הדגל Raw.